22.11.2024

FTESË PËR SHPREHJE TË INTERESIT PËR SHËRBIME KONSULENCE

**PËR PËRMIRËSIMIN E ARSIMIT NË INSTITUCIONET SHËNDETËSORE DHE PROCESIN E RIINTEGRIMIT TË NXËNËSVE NË SHKOLLA FILLORE**

**(nr. ref. MK-MES-457711-CS-CQS/006-24)**

**Ministria e Arsimit dhe Shkencës**

**Projekti për avancimin e arsimit fillor - PEIP**

**Nr. i kredisë: 9182-MK**

**Shërbime konsulence - Konsulent individual**

Republikës së Maqedonisë së Veriut i është miratuar kredia nga ana e Bankës Ndërkombëtare për Përtërirje dhe Zhvillim ( Banka Botërore) për zbatimin e Projektit për avancimin e arsimit fillor. Një pjesë e këtyre mjeteve do të shfrytëzohen për shlyerjen e detyrimeve që do të rrjedhin nga marrëveshja e cila do të lidhet për sigurimin e shërbimeve për përmirësimin e arsimit në institucionet shëndetësore dhe procesin e riintegrimit të nxënësve në shkolla..

Qëllimi i detyrës është të identifikohen dhe adresohen nevojat arsimore të fëmijëve-nxënësve të vendosur në institucionet shëndetësore dhe të sigurohen që ata të mos mbeten prapa në mësim, si dhe t'i mbështesë ata në riintegrimin në procesin e rregullt shkollor. Gjithashtu, qëllimi është mbështetja e mësimdhënësve të përfshirë në procesin mësimor të nxënësve të vendosur në objektet shëndetësore. Kohëzgjatja e paraparë e marrëveshjesë është 12 muaj. Përshkrim i detajuar i detyrave të punës në gjuhën angleze është i disponueshëm në SEPP në https://e-nabavki.gov.mk/PublicAccess/home.aspx#/international-donor-announcements dhe në ueb faqen e e Ministrisë së Arsimit dhe Shkencës. <https://mon.gov.mk/peip>

Ministria e Arsimit dhe Shkencës fton kompanitë/organizatat/firmat konsulente përkatëse (“Konsulentët”) të shprehin interesin e tyre për sigurimin e shërbimeve.

**Konsulentët e interesuar duhet të dorëzojnë informacione/dokumente (portofol të kompanisë) me të cilën do të konfirmohet se i plotësojnë kualifikimet e kërkuara dhe përvojën e duhur për realizimin e shërbimeve.** Kualifikimet të cilat duhet t'i zotërojë kompania për t'u përzgjedhur në listën e shkurtër të konsulentëve janë:

1. Të paktën pesë vjet përvojë në përmirësimin e arsimimit të fëmijëve, shërbimeve sociale, shëndetit apo aspekteve të tjera sociale, me fokus në veprimtarinë e përgjegjshme shoqërore.

2. Përvojë me të paktën tre projekte/detyra/marrëveshje të natyrës dhe vëllimit të ngjashëm. Si detyra të ngjashme do të konsideroheshin ata të cilët kanë aktivitete të ngjashme lidhur me punën me fëmijët të cilët ishin të vendosur ose janë vendosur në objekte shëndetësore për shkak të trajtimit mjekësor.

3. Konsulenti duhet të ketë kapacitetin përkatës organizativ dhe ekip me kualifikimet përkatëse në mënyrë që të mund të implementojë detyrën. Konsulenti do të duhet gjithashtu të ketë në dispozicion ekspertët kyçë në vazhdim\*: ekspert arsimor, ekspert mjekësor dhe një specialist për ngritjen e ndërgjegjësimit të publikut.

\*Në këtë fazë të parë të procedurës, me të cilën formohet lista e shkurtër e kompanive më të kualifikuara, biografitë profesionale të kuadrit nuk do të vlerësohen individualisht.

Konsulentët mund të shoqërohen me kompani/organizata të tjera në formën e mbledhjesë së përbashkët ose nënkonsulencës me qëllim përforcimin e kualifikimeve. Shoqatat e tilla mund të jenë në formën e "grupi konsulentësh" ose "nën-konsulentësh". Në rast të "grupit konsulentësh", anëtarët e grupit do të vlerësohen si grup për nevojat e formimit të listës së shkurtër dhe do të jenë bashkërisht dhe individualisht përgjegjës për kryerjen e shërbimeve dhe të gjithë anëtarët do të nënshkruajnë marrëveshjen në rast të dhënisë së të njetit grup. Konsulentët e interesuar duhet në deklaratat e tyre për interes të shënojnë qartë strukturën e "shoqatës" së tyre dhe detyrimet e secilit prej anëtarëve dhe/ose nënkonsulentëve. Deklaratat e paqarta për interes në kuptimin "në asociacion/bashkëpunim me " dhe të ngjashme mund të mos shqyrtohen gjatë përcaktimit të listës së shkurtër të konsulentëve më të kualifikuar. Sipas parimit "një deklaratë interesi nga një kompani konsulente", secila kompani mund të vendosë nëse do të marrë pjesë si nën-konsulent ose si konsulent i pavarur ose si partner në grup konsulentësh. Një kompani mund të parashtrojë vetëm një deklaratë interesi në të njëjtin proces prokurimi edhe atë si konsulent i pavarur ose si partner në grup konsulentësh. Asnjë kompani nuk mund të jetë nënkonsulent në rast nëse ka parashtruar deklaratë për interes si konsulent i pavarur ose si anëtar i grupi konsulentësh për të njëjtin proces të prokurimit. Kompania e cila do paraqitet si nënkonsulent mund të marrë pjesë në më shumë se një deklaratë interesi, por vetëm si nënkonsulent.

Përzgjedhja do të bëhet në bazë të procedurës  për përzgjedhjen sipas kualifikimeve të konsulentëve (Selection Based on Consultants’ Qualifications) konform procedurës për prokurime  të Bankës Botërore të definuara  në Rregulloren e Prokurimit të Bankës Botërore për financimin e projekteve investuese ("Rregullore për prokurime") (Procurement Regulations for IPF Borrowers dated July 2016, revised November 2017, and August 2018-  “Procurement Regulations’).

 Informatat  shtesë mund të merren në adresën në vazhdim gjatë kohës së punës nga ora 08:30 deri në 16:30.

**Deklaratat për interes (letra për interes dhe portofoli me kapacitet organizativ dhe referencat e kompanisë përmes së cilës përfaqësohet plotësimi i kritereve të lartëshënuara) në gjuhën angleze ose në gjuhën maqedonase duhet të dorëzohen në formë elektronike më së voni deri më 6.12.2024** në adresat elektronike në vijim:

 danijela.maneva@mon.gov.mk (CC: igor.krstevski@mon.gov.mk)

 **(me shënim/lënda: Deklaratë për interes në bazë të shpalljes nr. 006-24)**